הסכם לאספקת טובין

**שנחתם ביום \_\_ לחודש \_\_\_\_ שנת \_\_\_\_\_\_ ב\_\_\_\_\_\_\_\_\_\_\_\_\_**

בין: **תשתיות נפט ואנרגיה בע"מ /**

**קו מוצרי דלק בע"מ**

מרחוב הסדנאות 3 הרצליה

(שתיהן ביחד ולחוד להלן - "**החברה**") **מצד אחד**

לבין: \_\_\_\_\_\_\_\_\_\_\_\_\_\_\_\_\_\_\_\_\_\_

 מרח' \_\_\_\_\_\_\_\_\_\_\_\_\_\_\_\_\_\_

(להלן - "**הספק'**") **מצד שני**

**הואיל:** והחברה מעוניינת לרכוש מהספק את הטובין המפורטים במפרט הטכני המצ"ב כנספח ב' להסכם זה, בהתאם להזמנה שתוציא לו החברה (להלן - "**הטובין**");

**והואיל:** ולספק הידע, הניסיון, היכולת המתאימים לכך והוא מעוניין לספק לתש"ן את הטובין, הכל כמפורט ובהתאם לתנאי הסכם זה;

**והואיל:** והצדדים מעוניינים להעלות את המוסכם ביניהם על הכתב;

לפיכך הותנה, הוצהר והוסכם כדלהלן:

# **הגדרות**

"**ההזמנה**" - כל הזמנה לאספקת טובין, חתומה על ידי מורשי החתימה של החברה, שתישלח לספק (באמצעות פקס או מייל) על כל תנאיה ונספחיה לרבות המפרטים, התוכניות וכל שאר המסמכים המצורפים להזמנה. מובהר כי במקרה של סתירה בין הוראות מסמכי המכרז לרבות הסכם זה, לבין הוראות ההזמנה - יגברו הוראות ההזמנה, אלא אם קבעה החברה אחרת.

# **הצהרות הספק**

## הספק מצהיר כי קרא ובדק את ההסכם וההזמנה על כל מסמכיהם וכי כל ההוראות, התנאים והתכניות ידועים וברורים לו וכי יש לו את הידע, היכולת והניסיון לבצע את ההזמנה ולספק את הטובין נשוא ההזמנה.

# **אחריות**

## הספק מתחייב לכך כי כל החומרים אשר ישתמש בהם לביצוע הזמנה, יהיו חדשים, עמידים ובאיכות מעולה, כמקובל לגבי מוצרים מאותו סוג.

## הספק מתחייב כי כל המוצרים אשר יסופקו על ידו לפי ההזמנה יתאימו לתקנים אשר צוינו בהזמנה (תקן ישראלי או בינלאומי) ויעביר, בהתאם לדרישת החברה, מסמכים המעידים על עמידה בתקן כאמור.

## הספק מתחייב כי המוצרים שיסופקו על פי ההזמנה יהיו מן המין, האיכות, המידות, החומר והעיבוד המפורטים בהזמנה ו/או בהתאם למפרטים טכניים, לדגמים ולדוגמאות שנמסרו ע"י החברה. במקרה בו נדרש אישור החברה לגבי המוצר, לא ייצר או יספק הספק את המוצר ללא אישור כאמור, ויראו באישור זה תנאי מתלה לביצוע ההזמנה.

## לגבי מוצרים בעלי תאריך תפוגה, הספק מתחייב שלא לספק מוצרים העומדים בפני תפוגת תוקפם ולהקפיד לספק מוצרים חדשים.

## הספק אחראי לטיב המוצרים על כל חלקיהם, מרכיביהם ואביזריהם ולכושר פעולתם של המוצרים כאמור וזאת לתקופה של 18 חודשים מיום אספקתם או של 12 חודשים מיום תחילת השימוש בהם ע"י החברה, לפי המוקדם.

## מבלי לגרוע מכל אחריות ע"פ דין, במקרה שבתקופת האחריות יתגלו במוצרים ליקויים, פגמים, תקלות או מגרעות אשר אינם תוצאה משמוש בלתי נכון ע"י החברה אזי יהיה הספק:

### אחראי לכל הנזקים שייגרמו לחברה כתוצאה מכך.

### חייב לתקן בהקדם האפשרי ועל חשבונו כל ליקוי, פגם, תקלות או מגרעות כאמור, או אם תדרוש זאת החברה, להחליף כל פריט בפריט אחר חדש אשר יתאים לתפקידו בהתאם להזמנה. כל תיקון ו/או החלפה כאמור, יעשו בהקדם האפשרי, על חשבונו של הספק ולשביעות רצונה המלאה של החברה.

### נטל ההוכחה כי ליקוי, פגם, תקלות או מגרעות במוצרים נגרמו כתוצאה משמוש בלתי נכון ע"י החברה יהיה על הספק.

### לא מילא הספק אחר התחייבויותיו בתקופת האחריות כאמור לעיל, תהיה החברה רשאית, מבלי לפגוע בכל זכות אחרת מזכויותיו, לתקן את המוצרים או להחליפם בעצמו ולחייב את הספק בהוצאות התיקון ו/או ההחלפה כאמור. הספק ישפה את החברה בגין כל הוצאה כאמור מיד עם דרישה.

## הספק יהיה אחראי כלפי החברה ו/או מי מטעמה ו/או עובדיה ו/או שלוחיה בגין כל נזק ו/או הוצאה שתישא בהם, לרבות בגין דרישות או תביעות שתקבל מצדדים שלישיים, בכל הקשור או הנובע מביצוע הסכם זה על ידי הספק, לרבות בגין איחור במועד האספקה ו/או אספקת טובין שאינם עומדים בתנאי הסכם זה או במסמכי המכרז על נספחיו. הספק ישפה את החברה מיד עם קבלת דרישה בגין האמור, וזאת מבלי לגרוע מכל סעד או זכות אחרים הנתונים לחברה במקרה כאמור.

# **פיקוח ובדיקה**

## מבלי לפגוע באיזה תנאי מתנאי ההזמנה, נציג החברה יהיה רשאי לבדוק את טיב המוצרים והתאמתם להזמנה לפני קבלתם, בשעת קבלתם או לאחר קבלתם, הכל לפי בחירת החברה כדי לקבוע האם המוצרים מתאימים להזמנה.

## החברה לא תהא חייבת בתשלום בעד מוצרים אשר נמצאו פגומים או בלתי מתאימים להזמנה.

## למען הסר ספק, הבדיקות הנעשות ע"י נציג החברה כאמור אינן משחררות את הספק מאחריותו המלאה כמפורט לעיל.

# **מחירים**

## מחירי המוצרים יהיו בהתאם למפורט בהזמנה לצד כל יחידה והמחירים יהיו קבועים ולא תחול עליהם כל תוספת מכל סיבה שהיא, פרט לתוספת שתוסכם ע"י החברה מראש ובכתב. מחירים הנקובים במט"ח ישולמו, לרבות המע"מ, בשקלים בהתאם לשער יציג במועד הוצאת החשבונית או במט"ח בו נקובה ההזמנה, הכל לפי שיקול דעתה של החברה, כמפורט בסעיף 10.5 לעיל.

## מובהר בזאת כי החברה לא תהא מחויבת בתשלום בגין פריטים שסופקו שלא בהתאם לתנאי ההזמנה.

## כל המחירים לאספקה מקומית כוללים הובלה ופריקה באתר החברה, לרבות שימוש בציוד הנדרש לשם כך, ו/או שימוש בפועלים לפריקת הטובין, במידת הצורך, למעט במקרה בו נרשם אחרת במפורש בהזמנה.

# **שינויים בהזמנה**

## הספק לא יהיה רשאי להכניס כל שינוי במוצרים לעומת המפורט בהזמנה אלא אם כן ניתנה לכך הסכמת החברה בכתב ומראש.

## לא יחול כל שינוי בתנאי מתנאי ההזמנה או הוראה מהוראותיה אלא אם כן הוסכם על כך בכתב בין החברה לספק.

# **זכויות החברה במקרה של אי אספקת המוצרים במועד**

## מועד אספקת המוצרים המפורט בהזמנה, הנו מעיקריה של ההזמנה ועל כן אי אספקתם של המוצרים או איזה חלק מהם במועד תהווה הפרה יסודית של התחייבות הספק לפי הזמנה זו.

## במקרה של אי אספקת המוצרים במועד האמור תהא החברה רשאית, מבלי לפגוע בכל זכות או תרופה אחרת (לרבות חילוט הערבות הבנקאית שהוגשה עם ההצעה), לפי שיקול דעתה המוחלט לנקוט באחת או יותר מהדרכים הבאות:

### לבטל את ההזמנה כולה או את אותו חלק ממנה שלא בוצע במועד;

### לקבל את המוצרים כולם או חלקם ממקורות אחרים בכדי למלא את החסר ולחייב את הספק בעד כל הוצאה כספית נוספת שתהיה לחברה עקב כך והספק יידרש לשלם עבור כל הוצאה כאמור מיד עם דרישה.

### קנס כספי - במקרה של אי אספקת המוצרים במועד, כולם או מקצתם, תהא החברה, בנוסף לאמור לעיל, זכאית לקנס כספי כפיצוי מוסכם מראש (PENALTY) ומבלי לגרוע מזכות החברה לתבוע את הנזקים הישירים והעקיפים שנגרמו לה כתוצאה מאיחור, כמפורט:

## איחור של עד שבועיים - יוטל קנס בסך של 0.25% מערך ההזמנה בגין כל יום איחור.

## איחור של מעל שבועיים ועד ארבעה (4) שבועות - יוטל קנס בסך 0.5% מערך ההזמנה בגין כל יום איחור.

## איחור של למעלה מ- ארבעה (4) שבועות - יוטל קנס בסך 1% עבור כל יום איחור ועד לתקרה של 20% מערך ההזמנה.

# **אספקה חלקית**

# הספק יספק את ההזמנה במלואה על כל פריטיה ולא יאוחר ממועדי האספקה שצוינו בה. מובהר, כי לא תתאפשר אספקה חלקית למתקני החברה (למעט במקרים מיוחדים, וגם זאת רק לאחר קבלת אישור מראש ובכתב של החברה).

# במקרה של אספקה חלקית ללא קבלת אישור כאמור, לא תתאפשר פריקת הסחורה באתר החברה והשליח ו/או  הנהג ו/או הנציג  מטעם הספק יישלח חזרה עם סחורה זו (כל ההוצאות בגין הובלה זו יחולו על הספק), או לחילופין, התשלום בגין אספקה זו יעוכב עד לאחר השלמת כל ההזמנה, בהתאם לשיקול דעתה  הבלעדי  של החברה.

# **ביצוע האספקה**

## מועד האספקה יהיה לא יאוחר ממועד האספקה כמופיע בהזמנה המצורפת. מקום האספקה של המוצרים נשוא ההזמנה הינו כמפורט בהזמנה. מוצרים שיסופקו למקום אחר בחברה ללא תיאום מראש ייחשבו כמוצרים שלא סופקו ולא תחול לגביהם חובת תשלום של החברה.

## הספק לא יבצע את אספקת המוצרים לפני תיאום טלפוני מראש עם האדם ששמו נקוב בהזמנה לצורך התיאום.

## הספק מצהיר כי ידוע לו שביצוע האספקה לנמל הדלק בחיפה כרוך בתיאום מיוחד וכפוף להוראות נמל חיפה ולתשלום בגין כניסה.

# **תנאי התשלום והאספקה**

## במידה והאספקה תתבצע ביבוא ישיר על ידי החברה -

## תהיה לאספקת הטובין בתנאיF.C.A. (נמל יציאה). התשלומים יתבצעו במטבע היצרן. תשלום יבוצע C.A.D. ולא יבוצע תשלום מראש בכל אופן אחר.

## לא יתבצע תשלום ללא צרוף תעודות מקור (EUR-1 מהשוק האירופאי או תעודת מקור אמריקאית).

## במידה והאספקה תתבצע על ידי הספק לאתר החברה (רכש מקומי) -

## תשלום יועבר באמצעות מס"ב לא יאוחר מ- 45 ימים מתום החודש בו הומצא החשבון.

## מובהר בזאת, כי החברה לא תהא מחויבת בתשלום הפרשי ריבית או הצמדה בגין איחור של עד 30 יום בתשלום מעבר למועדים המצויינים בסעיף 10.3 לעיל וככל שהאיחור בתשלום נבע מרשלנות הספק, או מהגשת חשבונית שאינה תקינה, לא תהא החברה מחויבת בתשלום הפרשי הצמדה וריבית כאמור גם בגין איחור העולה על 30 יום, והכל בהתאם לתנאי הסכם זה.

## החברה תהא רשאית לשלם למציע הזוכה באחד המטבעות הבאים לפי בחירתה – שקל, יורו או דולר ארה"ב, כמפורט גם בסעיף 5.1 לעיל.

### ככל שהתשלום יתבצע ביורו או בדולר ארה"ב, יהא סכום התשלום הסכום הנקוב בהזמנה בתוספת מע"מ כחוק.

### ככל שהתשלום יתבצע בשקלים, יהא סכום התשלום הסכום הנקוב בהזמנה, כשהוא מומר לשקלים, בהתאם לשער החליפין היציג המפורסם על-ידי בנק ישראל, הידוע ביום הוצאת החשבונית.

# **ערבות ביצוע**

## ערבותו של הספק במכרז תוארך ותשמש כערבות לאספקת הטובין, ויהא עליו לדאוג להאריך את ערבותו עד למועד אספקת הטובין בפועל למתקן החברה ובדיקתו ע"י הגורם המוסמך מטעם החברה. במקרה של המחאה בנקאית, לא תוחזר ההמחאה לספק אלא לאחר אספקת הטובין ודינה יהא כדין ערבות.

## החברה תהא זכאית זכאי להיפרע מהערבות או מההמחאה הבנקאית כל סכום כסף שהוא שהספק יהיה חייב לשלם לה מכוח ההסכם ו/או מכוח הדין בגין תשלומים, נזקים, הפסדים, פיצויים, הוצאות וכיו"ב שנגרמו לחברה וכן בכל מקרה בו הפר הספק את התחייבויותיו לפי הסכם זה או לפי מסמכי המכרז. חילטה החברה את הערבות או כל חלק ממנה, ישלים הספק את סכום הערבות לסכום המקורי.

# **תעודת משלוח, הגשת חשבונות לחברה ותשלומים ע"י החברה**

## כל המוצרים שימסרו לחברה, יהיו מלווים בתעודת משלוח הנושאת את מספר ההזמנה של החברה.

## הספק יוציא את החשבונית בגין המוצרים רק לאחר אספקת המוצרים בהתאם לתנאי ההזמנה.

## החברה תשלם לספק את התמורה לפי כמויות המוצרים שנבדקו ונתקבלו על ידה ולפי המחירים ותנאי התשלום המפורטים בהזמנה, כנגד חשבונית מקור בלבד ולאחר שהחברה וידאה כי הספק עמד בתנאי ההזמנה.

## הספק יצרף לחשבונית תעודת משלוח חתומה על ידי מקבל המוצרים.

# **סודיות**

הספק, עובדיו ו/או מי מטעמו מתחייב לשמור בסודיות כל מידע שיימסר לו או שייוודע לו לשם ביצוע התחייבויותיו לפי הסכם זה, ואינו רשאי לפרסם מידע כאמור, להעבירו או להביא לידיעת כל אדם במשך כל תקופת ההתקשרות ולאחר סיומה וכן לא יעשה כל שימוש במידע שהגיע אליו כאמור. עם חתימה על הסכם זה, יחתום הספק על הצהרת סודיות בנוסח המצ"ב כנספח \_ להסכם זה.

# **מקום שיפוט מוסכם**

# הספק מסכים לכך כי מקום השיפוט הבלעדי בכל עניין הקשור והנובע מהזמנה זו יהיה בבית משפט מוסמך בתל-אביב.

ולראיה באו הצדדים על החתום:

**\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_**

 **החברה הספק**